ΔΕΛΤΙΟ ΤΥΠΟΥ

ΠΡΟΣ ΜΜΕ

**Δήλωση Προέδρου ΔΗΣΥ κ. Αννίτας Δημητρίου για υποψηφιότητα της εκπαιδευτικού κ. Αγγελικής Ριαλά ως Αριστίνδην για τη Λεμεσό**

Από την Παιδεία αρχίζουν όλα: η δημοκρατία, η κοινωνική δικαιοσύνη, η καλλιέργεια με βάθος.

Δεν είναι μόνο το σχολείο ή το πανεπιστήμιο. Είναι το πώς στεκόμαστε απέναντι στον άλλον, το πώς αντιλαμβανόμαστε την ευθύνη, τον διάλογο, την έγνοια για τον τόπο.

Σε αυτή την κατεύθυνση, ενισχύουμε σήμερα το ψηφοδέλτιό μας στη Λεμεσό με μια Αριστίνδην υποψηφιότητα που φέρνει μαζί της γνώση και εμπειρία σε θέματα Παιδείας, κοινωνικής πολιτικής, περιφερειακής ανάπτυξης και δημόσιας διοίκησης.

Αγαπημένη μου Αγγελική, χαιρόμαστε που σε έχουμε μαζί μας σε αυτό τον αγώνα για ένα καλύτερο αύριο.

Γνωρίζω τις ευαισθησίες σου για τον άνθρωπο, για την καθημερινότητα των πολιτών και για ένα κοινωνικό κράτος δικαίου. Σε αυτά εννοείται θα πορευτούμε μαζί.

**8.9.2025**